नेपालले यूएईसँग खेल्ने
नेपालले आईसीसी विश्वकप छनोटको प्लेअफमा यूएईसँग खेल्नुपर्ने भएको छ । जिम्बावेमा भइरहेको प्रतियोगिताको मंगलबार समूह चरणको खेलपछिको समीकरणमा नेपालले यूएईसँग सातौं स्थानको प्लेअफ सेमिफाइनलमा खेल्नुपर्ने भएको हो । खेल आइतबार हरारेको ताकसिंघा स्पोर्ट्स क्लबमा हुनेछ ।
काठमाडौँ — नेपालले आईसीसी विश्वकप छनोटको प्लेअफमा यूएईसँग खेल्नुपर्ने भएको छ । जिम्बावेमा भइरहेको प्रतियोगिताको मंगलबार समूह चरणको खेलपछिको समीकरणमा नेपालले यूएईसँग सातौं स्थानको प्लेअफ सेमिफाइनलमा खेल्नुपर्ने भएको हो । खेल आइतबार हरारेको ताकसिंघा स्पोर्ट्स क्लबमा हुनेछ ।समूह ‘ए’ मा रहेको नेपाल ४ मध्ये एक खेलमात्र जित्न सकेपछि सुपर सिक्सको दौडबाट बाहिरिएको थियो । समूह ‘बी’ मा यूएई सबै चार खेलमा पराजित भएको थियो । नेपाल आफ्नो समूहको चौथो र यूएई आफ्नो समूहको पाँचौं भएपछि प्लेअफमा आमनेसामने हुन लागेका हुन् ।पहिलो खेलमा जिम्बावेसँग ८ विकेटले पराजित नेपालले अर्को खेलमा अमेरिकालाई ६ विकेटले हराएको थियो । वेस्ट इन्डिजसँग १ सय १ र नेदरल्यान्ड्ससँग ७ विकेटले पराजित भएपछि नेपाल समूह चरणबाटै बाहिरिएको थियो । श्रीलंकासँग पहिलो खेलमा १ सय ७५ रनले पराजित यूएई त्यसपछि ओमानसँग ५ विकेट, स्कटल्यान्डसँग १ सय ११ रन र मंगलबार आयरल्यान्डसँग १ सय ३८ रनले पराजित भएको थियो ।सातौं स्थानका लागि अर्को प्लेअफ आयरल्यान्ड र अमेरिकाबीच हुनेछ । यी दुई टोलीको विजेताले नेपाल र यूएईबीचको विजेतासँग सातौं स्थानका लागि खेल्नेछन् भने पराजित हुने दुई टोलीबीच नवौं स्थानको प्लेअफ हुनेछ ।श्रीलंका र जिम्बावेको सम्भावना बलियोश्रीलंका र घरेलु टोली जिम्बावेको विश्वकपमा पुग्ने सम्भावना बलियो भएको छ । बिहीबारबाट सुपर सिक्सको खेल सुरु हुँदा यी दुवै टोलीसँग ४–४ अंक हुनेछ । समूह ‘ए’ बाट जिम्बावे, वेस्ट इन्डिज र नेदरल्यान्ड्स सुपर सिक्स पुगेका छन् । सुपर लिगमा एक समूहबाट गएको टोलीले अर्को समूहको तीन टोलीसँग खेल्नेछ ।जिम्बावेले समूह चरणमा वेस्ट इन्डिज र नेदरल्यान्ड्समाथि विजय हात पारेको थियो, जसले टोलीको विश्वकप सम्भावना बलियो बनाएको हो । नेदरल्यान्ड्सले अघिल्लो दिन वेस्ट इन्डिजमाथि ३ सय ७५ रनको लक्ष्य पछ्याउँदा अविश्वसनीय जित हात पारेको थियो । सोही जितका कारण नेदरल्यान्ड्ससँग सुपर लिगमा २ अंक हुनेछ । सन् १९७५ र १९७९ को पहिलो दुई संस्करणको विश्वकप जितेको वेस्ट इन्डिजले विनाअंकबाट सुपर लिगमा श्रीलंका, स्कटल्यान्ड र ओमानसँग खेल्नुपर्नेछ । यी सबै तीन खेल जिते पनि वेस्ट इन्डिज विश्वकपमा नपुग्न सक्छ । श्रीलंकाले पनि शतप्रतिशत विजय हात पार्नेक्रममा मंगलबार स्कटल्यान्डलाई ८२ रनले हराएको थियो । समूह ‘बी’ बाट श्रीलंका, स्कटल्यान्ड र ओमान सुपर सिक्समा प्रवेश गरेका थिए । स्कटल्यान्ड र ओमानमाथि विजय हात पारेकाले श्रीलंकासँग सुपर लिगमा ४ अंक हुनेछ । ओमानलाई पराजित गरेकाले स्कटल्यान्डसँग २ अंक हुनेछ भने ओमानसँग सुपर लिगमा कुनै अंक हुनेछ ।